《陪姚合游金州南池（一作金州夏晚陪姚合员外游南池）》
唐代·无可

柳暗清波涨，冲萍复漱苔。张筵白鸟起，扫岸使君来。

洲岛秋应没，荷花晚尽开。高城吹角绝，驺驭尚裴回。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。